Abdulla Qurbonov: Onam 11 marta o‘lib tirilgan

Abdulla Qurbonov “Sevimli” telekanalining “Xayrli oqshom” ko‘rsatuvida ishtirok etdi. Xonanda ko‘rsatuvda bolaligi va oilasi haqida so‘zlab berdi.

“1991-yilda ilk marta yosh estrada xonandalari tanlovida ishtirok etganman. O‘shanda Botir Zokirovning arab tilidagi ‘Tango’sini ijro etganman. Onam bolam sahnaga chiqarkan, qo‘shiq kuylarkan, deb xursand bo‘lganlar, arabcha kiyim tikib berganlar. Haligacha ‘bolam, o‘sha kiyimingni asrab qo‘yibman’ deydilar.
Katta oilada tug‘ilib, voyaga yetganman, 11 ta farzandmiz. Men 7-farzandman. Onamga ‘11 marta o‘lib tirilgansiz, onajon’, deyman. Ilohim bizning baxtimizga sog‘ bo‘lishsin onalarimiz”, — deydi Abdulla Qurbonov.